Αθλητικά γεγονότα του 2008/Φεβρουάριος

Ακολουθούν κάποια σημαντικά αθλητικά γεγονότα σε όλα τα αθλήματα που έλαβαν χώρα το Φεβρουάριο του 2008.

2 Φεβρουαρίου
Η Μπλάνκα Βλάσιτς από την Κροατία πετυχαίνει παγκόσμια επίδοση στο άλμα εις ύψος, με 2,03μ. σε μίτινγκ στη Γερμανία.

3 Φεβρουαρίου
Αμερικανικό ποδόσφαιρο: Οι Νιου Γιορκ Τζάιαντς κατακτούν το 42ο Σούπερ Μπόουλ στην Αριζόνα κάνοντας την έκπληξη και νικώντας τους Νιου Ίνγκλαντ Πάτριοτς με 17-14. Contra.gr
Ποδόσφαιρο:Ολοκληρώνεται η 19η αγωνιστική της Σούπερ Λίγκας.

Στίβος:Την αποχώρησή του σε ηλικία 33 ετών ανακοινώνει ο ολυμπιονίκης του στίβου Μορίς Γκριν. 

4 Φεβρουαρίου
Υγρός στίβος:Εκδίδεται η πρώτη καταδικαστική απόφαση για αναβολισμό στην Ελλάδα. Οι παλιοί πρωταθλητές της κολύμβησης, Χαράλαμπος Παπανικολάου και Μανόλης Κανδρής  καταδικάζονται σε 15μηνη φυλάκιση για φαρμακοδιέγερση του αθλητή Βασίλη Δεμέτη το 2001.

5 Φεβρουαρίου
Καλαθοσφαίριση:Ο Παναγιώτης Γιαννάκης αναλαμβάνει επίσημα προπονητής και της ΚΑΕ Ολυμπιακός.
Ποδόσφαιρο:Τρεις άνθρωποι βρίσκουν το θάνατο στη διάρκεια των πανηγυρισμών στην Άκρα, που ακολούθησαν την πρόκριση της διοργανώτριας Γκάνας στον ημιτελικό του Κόπα Άφρικα.

6 Φεβρουαρίου
Ποδόσφαιρο: Παρουσιάζεται το νέο νομοσχέδιο για την καταπολέμηση της βίας στα γήπεδα, που προβλέπει μεταξύ άλλων  αυστηρές ποινές στους πρωταγωνιστές αυτού του προβλήματος.

7 Φεβρουαρίου
Καλαθοσφαίριση: Η Κίμκι κατακτά για πρώτη φορά στην ιστορία της το Κύπελλο Ρωσίας, κερδίζοντας την ΤΣΣΚΑ Μόσχας με 85-67 στον τελικό.

10 Φεβρουαρίου
Κρίκετ: Η Δανία κατακτά το 8ο Ευρωπαϊκό πρωτάθλημα κρίκετ σάλας στη Φινλανδία με νίκη επί της Πορτογαλίας με 2 wickets.

Μηχανοκίνητος αθλητισμός: Ο Φινλανδός Γιάρι Μάτι Λάτβαλα κερδίζει το Ράλι Σουηδίας για πρώτη φορά στην καριέρα του. Εκτός από την πρώτη νίκη, η ημέρα είναι ιστορική για το Λάτβαλα, καθώς γίνεται ο νεότερος νικητής στην ιστορία του Γκραν Πρι, σε ηλικία 22 ετών. 
Ποδόσφαιρο:
Ολοκληρώνεται η 20η αγωνιστική στη Σούπερ Λίγκα, με τον Ολυμπιακό να πλησιάζει τον Παναθηναϊκό στη βαθμολογία. Τα αποτελέσματα: Λάρισα-ΑΕΚ. 1-0 , Ηρακλής-Ατρόμητος 1-1 Παναθηναϊκός-Βέροια 1-0, Εργοτέλης-Απόλλων Καλαμαριάς 2-2, Ξάνθη-Λεβαδειακός 4-1 , ΠΑΟΚ.-Άρης 3-0, Πανιώνιος-Ολυμπιακός 0-4, Αστέρας Τρίπολης-ΟΦΗ 1-1. 

Η Αίγυπτος κατακτά για 2η συνεχή φορά και 6η στην ιστορία της το Κόπα Άφρικα νικώντας στον τελικό την ομάδα του Καμερούν, με 1-0 στην Άκρα.

Στίβος: 
Η Ρωσίδα Γελένα Σομπόλεβα πετυχαίνει νέο παγκόσμιο ρεκόρ στα 10.000μ. κλειστού στίβου με 3 λεπτά, 58 δευτερόλεπτα και πέντε εκατοστά,  καταρρίπτοντας το προηγούμενο δικό της ρεκόρ, που είχε σημειωθεί το 2006.

Η Σουηδή Σουζάνα Καλούρ καταρρίπτει την παγκόσμια επίδοση στα 60μ. με εμπόδια των γυναικών στον κλειστό στίβο. Η αθλήτρια κάλυψε την απόσταση σε 7 δευτερόλεπτα και 68 εκατοστά στο μίτινγκ της Καρλσρούης και βελτίωσε κατά ένα εκατοστό την προηγούμενη κορυφαία επίδοση όλων των εποχών, που κρατούσε 18 χρόνια.  
Η Δάφνη Μανδήλα στο πένταθλο και ο Ανδρέας Τσούκαλης στο έπταθλο αναδεικνύονται πρωταθλητές Ελλάδας στο Πανελλήνιο πρωτάθλημα Συνθέτων Αγωνισμάτων Κλειστού Στίβου  στην Παιανία.

Τζούντο: Το χρυσό μετάλλιο στα 100 κιλά κατακτά ο Ηλίας Ηλιάδης στο Παγκόσμιο Κύπελλο στο Παρίσι.

12 Φεβρουαρίου
Ποδόσφαιρο: Παρελθόν για την ΑΕΚ αποτελεί ο Λορένσο Σέρα Φερέρ. Προσωρινός αντικαταστάτης του αναλαμβάνει ο Νίκος Κωστένογλου.

15 Φεβρουαρίου
Αντισφαίριση: Η Μόνικα Σέλες ανακοινώνει σε ηλικία 34 ετών την απόσυρσή της.

14 Φεβρουαρίου
Ποδόσφαιρο:Στην πρώτη δεκάδα του κόσμου βρίσκεται η εθνική ποδοσφαίρου των ανδρών στην κατάταξη της FIFA. Στην κορυφή βρίσκεται η Αργεντινή. .

16 Φεβρουαρίου
Στίβος: Η Ρωσίδα Γελένα Ισινμπάγεβα καταρρίπτει το δικό της ρεκόρ κόσμου στο άλμα επί κοντώ , με επίδοση 4,95 μ. στη διάρκεια αγώνων στο Ντόντετσκ της Ουκρανίας..
Τζούντο:Το ασημένιο μετάλλιο κατακτά ο Ταριέλ Ζιντιρίδης στο Παγκόσμιο Κύπελλο στη Βιέννη. 

17 Φεβρουαρίου
Επιτραπέζια αντισφαίριση: Πρωταθλητής Ελλάδας στις γυναίκες αναδεικνύεται ο ΑΣ Πέρα για δεύτερη φορά. Επικράτησε του Πνευματικού Κέντρου Δήμου Ταύρου με 4-2.  
Ιστιοπλοΐα: Ο Νίκος Κακλαμανάκης αναδείχθηκε νικητής στις ιστιοσανίδες RSX στους σπουδαίους διεθνείς αγώνες που έλαβαν χώρα στη Νέα Ζηλανδία. 
Καλαθοσφαίριση: Η Ανατολή κερδίζει τη Δύση στο All-Star Game του ΝΒΑ με 128-134.
Κωπηλασία: Έξι μετάλλια  (τέσσερα χρυσά, ένα ασημένιο κι ένα χάλκινο)  είναι ο απολογισμός για την εθνική ομάδα της Ελλάδας έπειτα από την ολοκλήρωση των διοργανώσεων της Σεβίλλης. Μάλιστα κατέλαβε την τρίτη θέση στη γενική κατάταξη στο Κύπελλο Ανδαλουσίας  και το Κύπελλο ομάδων της FISA. .
Ξιφασκία: Ο 15χρονος Νίκος Κοντοχριστόπουλος κατακτά το χρυσό μετάλλιο στους διεθνείς εφηβικούς αγώνες στην Μπρατισλάβα, στο ξίφος ασκήσεως, επικρατώντας στον τελικό του Ούγγρου Νέμεθ με 15-3. 

18 Φεβρουαρίου
Αντισφαίριση: Ο Κωνσταντίνος Οικονομίδης, κατακτά τον τίτλο στο διπλό του τουρνουά Τσάλεντζερ στο Βελιγράδι, με παρτενέρ τον Ιταλό Φλάβιο Τσίπολα. Στον τελικό επικράτησε των Μότι και Πόλασεκ με  4-6, 6-2, 10-8. 

Κανόε καγιάκ: Ο Ναυτικός Όμιλος Χαλκίδας αναδεικνύεται Κυπελλούχος Ελλάδας στο 9ο πανελλήνιο κύπελλο σλάλομ στον Εύηνο ποταμό.

Υγρός στίβος:Παγκόσμια επίδοση με 59.21 στα 100 μ. ύπτιο πετυχαίνει η Νάταλι Κάφλιν.

19 Φεβρουαρίου
Ποδόσφαιρο: Ισόπαλος χωρίς τέρματα (0-0) λήγει ο αγώνας ανάμεσα στον Ολυμπιακό και την Τσέλσι, για τη φάση των "16" στο Τσάμπιονς Λιγκ στο γήπεδο Καραϊσκάκη. 

21 Φεβρουαρίου
Ποδόσφαιρο: Σε αγώνα για τη φάση των 16 του Κυπέλλου ΟΥΕΦΑ, ο ΠΑΟ ισοφαρίζει με τη σκωτσέζικη Ρέιντζερς με 1-1 και αποκλείεται από τη συνέχεια της διοργάνωσης. . Εκτός της ίδιας διοργάνωσης μένει και η ΑΕΚ, με ήττα 3-0 από τη Χετάφε στη Μαδρίτη. 

24 Φεβρουαρίου
Ποδόσφαιρο: 
Λύεται κοινή συναινέσει το συμβόλαιο του Βραζιλιάνου προπονητή, Πάολο Κάμπος με τον Αστέρα Τρίπολης.
Η ελληνικής ιδιοκτησίας ομάδα Νιουκάσλ Τζετς κατακτά το αυστραλιανό πρωτάθλημα, νικώντας με 1-0 στον τελικό τη Σέντραλ Κόουστ Μάρινερς. 
Στίβος:Πανελλήνια επίδοση στο άλμα επί κοντώ με 4,40 μ. πετυχαίνει η Νικόλ Κυριακοπούλου στο Πανελλήνιο Πρωτάθλημα κλειστού στίβου που έγινε στην Παιανία.
Υγρός στίβος: 
Τρεις πρωτιές στο γκραν πρι κολύμβησης της σειράς του γαλλικού κυπέλλου, που ολοκληρώθηκε στη Λυών, πέτυχε ο Γιάννης Δρυμωνάκος.  
Ο Γιάννης Κοκκώδης κατακτά το χάλκινο μετάλλιο στα 200 μ. μικτή ατομική στο ανοικτό πρωτάθλημα της Καταλονίας.  
Χειροσφαίριση: Κυπελλούχος στις γυναίκες αναδεικνύεται για 10η φορά στην ιστορία της η Αναγέννηση Άρτας, με νίκη στον τελικό επί της Ορμής Πατρών με 27-26. 

25 Φεβρουαρίου
Καλαθοσφαίριση:Η ομάδα των ξένων επιβλήθηκε της αντίστοιχης των Ελληνίδων με 72-53 στο 8ο All Star game καλαθοσφαίρισης γυναικών , που διεξήχθη στο Ζηρίνειο της Κηφισιάς, 
Κωπηλασία:Οι Βασίλης Πολύμερος και Χρύσα Μπισκιτζή κατακτούν αργυρό και χρυσό μετάλλιο αντίστοιχα στο παγκόσμιο πρωτάθλημα κλειστής κωπηλασίας (με εργόμετρα), που διεξήχθη στη Βοστώνη. 

27 Φεβρουαρίου
Καλαθοσφαίριση:Για την Ευρωλίγκα ο Ολυμπιακός κερδίζει τη λιθουανική  Ζαλγκίρις Κάουνας  με 86 - 84  στην παράταση και συνεχίζει να ελπίζει για πρόκσιση στα προημιτελικά της διοργάνωσης. 
Ποδόσφαιρο: Για το Κύπελλο Ελλάδας, ο ΟΣΦΠ νικά με 2-0 τον Ηρακλή στον πρώτο μεταξύ τους προημιτελικό στο Γήπεδο Καραϊσκάκη. Ισόπαλος χωρίς τέρματα (0-0) λήγει ο πρώτος προημιτελικός αγώνας μεταξύ της Ξάνθης και του Άρη στα Πηγάδια.

28 Φεβρουαρίου
Καλαθοσφαίριση: Ο Λε Μπρον Τζέιμς  σε ηλικία 23 χρόνων και 59 ημερών γίνεται ο νεαρότερος παίκτης στην ιστορία του αμερικανικού πρωταθλήματος που ξεπέρασε τους 10.000 πόντους.

29 Φεβρουαρίου
Επιτραπέζια αντισφαίριση: Την 33η θέση καταλαμβάνει  η εθνική Ελλάδας στις γυναίκες στο παγκόσμιο πρωτάθλημα του Γκουανζού της Κίνας. 

 2